єгда̀ заблужда́ющихъ ѻ́нѣхъ по пусты́ни, и изнемога́ющихъ гла́домъ, издале́ча мазі́ки узрѣ́ша, се́й же язы́къ, ма́лѡ не всѣ́хъ ди́кихъ язы́кѡвъ па́че ди́вій и жесточа́йшъ є́сть, преложи́вше ѿ бж҃е́ственнагѡ промышле́нія, сро́дную жесто́кость въ человѣколю́біе, съ хлѣ́бы срѣто́ша ѝхъ: єди́нъ у́бѡ ѿ предрече́нныхъ дву́хъ бра́тѡвъ, разсужде́нію єму̀ прише́дшу, съ ра́достію и благодаре́ніемъ воспрія̀ хлѣ́бы, помы́сливъ, я́кѡ не бы̀ та́кѡ сі́и жесто́ки и ди́віи и при́снѡ ра́дующіися ѡ кро́ви человѣ́честѣй сострада́ли ѝмъ изнемо́гшымъ ужѐ, и пи́щу принеслѝ, а́ще бы не бг҃ъ подви́глъ ѝхъ на сіѐ